CELEX: 62010CJ0250
Language: et
Date: 2011-12-21
Title: Euroopa Kohtu otsus (neljas koda), 21. detsember 2011. # Haltergemeinschaft LBL GbR versus Hauptzollamt Düsseldorf. # Eelotsusetaotlus: Finanzgericht Düsseldorf - Saksamaa. # Direktiiv 2003/96/EÜ - Energiatoodete ja elektrienergia maksustamine - Artikli 14 lõike 1 punkt b - Õhusõiduki kütusena kasutatavate energiatoodete maksuvabastus - Kütus, mille lennuki kasutusse andja annab kasutajale lendudeks, mis tehakse muul eesmärgil kui tasu eest lennuteenuste pakkumine. # Kohtuasi C-250/10.

Euroopa Kohtu (neljas koda) 21. detsembri 2011. aasta otsus – Haltergemeinschaft LBL vs. Hauptzollamt Düsseldorf
      (kohtuasi C‑250/10)
      Direktiiv 2003/96/EÜ – Energiatoodete ja elektrienergia maksustamine – Artikli 14 lõike 1 punkt b – Õhusõiduki kütusena kasutatavate energiatoodete maksuvabastus – Kütus, mille lennuki kasutusse andja annab kasutajale lendudeks, mis tehakse muul eesmärgil kui tasu eest lennuteenuste pakkumine
      Maksusätted – Õigusaktide ühtlustamine – Energiatoodete ja elektrienergia maksustamine – Maksuvabastus, mis kehtib energiatoodetele, mida tarnitakse kasutamiseks õhusõiduki kütusena, välja arvatud eraviisilisteks
         lõbulendudeks – Ulatus – Ettevõtjale õhusõiduki üürile või kasutada andmine muul kaubanduslikul eesmärgil kui tasu eest lennuteenuste pakkumine – Erand (Nõukogu direktiiv 2003/96, artikli 14 lõike 1 punkt b) (vt punktid 25 ja 26 ning resolutsioon)
      
      Ese
      
         
               Eelotsusetaotlus – Finanzgericht Düsseldorf – Nõukogu 27. oktoobri 2003. aasta direktiivi 2003/96/EÜ, millega korraldatakse
                  ümber energiatoodete ja elektrienergia maksustamise ühenduse raamistik (ELT L 283, lk 51; ELT eriväljaanne 09/01, lk 405),
                  artikli 14 lõike 1 punkti b tõlgendamine – Õhusõiduki kütusena kasutatavate energiatoodete maksuvabastuse kohaldamisala ulatus
                  – Lennuki üürile või kasutada andja, kes ei ole lennundusettevõtja, poolt kasutusse antud kütuse, mida kasutavad lennuki üürijad
                  kaubanduslikel eesmärkidel toimunud lendudeks, maksuvabastus.
               
            Resolutsioon
      
         
                   
               
               
                  
               
               
                  	Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise
                     ühenduse raamistik, artikli 14 lõike 1 punkti b tuleb tõlgendada nii, et selles sättes ette nähtud energiatoodete, mida tarnitakse
                     kasutamiseks õhusõiduki kütusena, välja arvatud eraviisilisteks lõbulendudeks, maksuvabastust võib saada selline ettevõtja
                     nagu põhikohtuasjas arutusel olev ettevõtja, kui ta annab üürile või kasutada talle kuuluva õhusõiduki koos kütusega niisugusele
                     ettevõtjale, kelle lennundusalane tegevus ei ole otseselt seotud tasu eest lennuteenuse osutamisega.